คือเมื่อสองอาทิตย์ก่อนมีพสพ แล้วไม่ได้ป้องกันค่ะ แล้วอาทิตย์ที่แล้วมีพสพ แล้วกินยาฉุกเฉินค่ะ แต่ผ่านมา 8 วัน ยังไม่มีเลือดออกค่ะ มีแต่อาการปวดหน่วงๆเหมือนเวลาจะมีประจำเดือนค่ะ คือหนูเป็น pcos แล้วต้องกินยาเลื่อนประจำเดือนเพื่อให้มีประจำเดือนค่ะ ไม่เคยมีประจำเดือนได้เองค่ะ อยากทราบว่าที่ไม่มีเลือดออก หนูจะท้องอยุ่ก่อนแล้วหรือป่าวคะ หนูเคยกินยาฉุกเฉิน ครั้งก่อนๆ จะมีเลือดออกหลังจากกินประมาณ 3-4 วันค่ะ
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ ทั้งนี้ ในบางราย อสจไม่มีเลือดออกก็ได้ ซึ่งการมีหรือไม่มีเลือดออก ไม่ได้เป็นการบอกว่าจะมีการตั้งครรภ์เกิดขึ้นหรือไม่ค่ะนอกจากนี้ หากเคยทานแล้วมีเลือดออก ก็ไม่จำเป็นว่าจะต้องมีเลือดออกทุกครั้งที่ทานยาไปค่ะดังนั้น การไม่มีเลือดออกไม่ได้หมายความว่าจะต้องเกิดการตั้งครรภ์ขึ้นแต่อย่างใด แต่หากผ่านไปนานหลายสัปดาห์ ยังไม่มีประจำเดือนมา หรือเมื่อทานยาปรับฮอร์โมน (หรือยาเลื่อนประจำเดือน) ที่เคยทานตามปกติ แล้วไม่มีประจำเดือนมา ก็ควรตรวจหาการตั้งครรภ์ดูด้วยค่ะ อย่างไรก็ตาม หากเป็นโรค PCOS อยู่ โอกาสที่จะตั้งครรภ์นั้นถือว่ามีน้อยมากค่ะ